CELEX: 62017TN0716
Language: lt
Date: 2017-10-18 00:00:00
Title: Byla T-716/17: 2017 m. spalio 18 d. pareikštas ieškinys byloje Germanwings / Komisija

201711170321555902017/C 412/567162017TC41220171204LT01LTINFO_JUDICIAL20171018394022Byla T-716/17: 2017 m. spalio 18 d. pareikštas ieškinys byloje Germanwings / Komisija
   
 ---documentbreak--- C4122017LT3920120171018LT00563924022017 m. spalio 18 d. pareikštas ieškinys byloje Germanwings / Komisija
   
   (Byla T-716/17)2017/C 412/56Proceso kalba: vokiečių
      Šalys
   
   
      Ieškovė: Germanwings GmbH (Kelnas, Vokietija), atstovaujama advokato A. Martin-Ehlers
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
            —
         
         
            panaikinti 2016 m. liepos 29 d. Komisijos sprendimą (
                  1
               ) dėl valstybės pagalbos SA33983 (2013/C) (ex 2012/NN) (ex 2011/N) – Italija – Kompensacija Sardinijos oro uostams už viešųjų paslaugų įsipareigojimų vykdymą (visuotinės ekonominės svarbos paslaugos – VESP), konkrečiai šias jo dalis:
            
                     —
                  
                  
                     1 straipsnio 2 dalį, kiek joje minima Germanwings GmbH, ir
                  
               
                     —
                  
                  
                     2 straipsnio 1 dalį, kiek joje nurodytas pagalbos sugrąžinimas taikomas Germanwings GmbH, ir
                  
               
      
            —
         
         
            priteisti iš atsakovės bylinėjimosi išlaidas
         
      
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
            1.
         
         
            Pirmasis ieškinio pagrindas grindžiamas tuo, kad nėra valstybės pagalbos elementų.
            Atsakovė neparodė ir neįrodė, kad ieškovei sumokėtos sumos apima pagalbą. Taigi atsakovė labai nukrypsta nuo jurisprudencijos ir savo pačios sprendimų priėmimo praktikos.
         
      
            2.
         
         
            Antrasis ieškinio pagrindas grindžiamas tuo, kad jeigu būtų preziumuojamas pagalbos buvimas, tokia pagalba neiškreipia nei prekybos tarp valstybių narių, nei konkurencijos.
            Atsakovė nepakankamai pagrindė, kad tariama pagalba veikia valstybių narių tarpusavio prekybą ir konkurenciją. Subsdiariai ieškovė tvirtina, kad galima de minimis pagalba, kaip tai suprantama pagal Reglamento (EB) Nr. 1998/2006 (
                  2
               ) 2 straipsnio 1 dalį.
         
      (
         1
      )	2016 m. liepos 29 d. Komisijos sprendimas (ES) 2017/1861 dėl valstybės pagalbos SA33983 (2013/C) (ex 2012/NN) (ex 2011/N) – Italija – Kompensacija Sardinijos oro uostams už viešųjų paslaugų įsipareigojimų vykdymą (pranešta dokumentu Nr. C(2016) 4862) (OL L 268, 2017, p. 1).
   (
         2
      )	2006 m. gruodžio 15 d. Komisijos reglamentas (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL L 379, 2006, p. 5).